stanford-oval/wikipedia huggingface dataset:
9 (סרט)
צוות המדבבים

כריסטופר פלאמר - 1: מנהיג הקבוצה. קיבל מהמדען את הצד הפחדני והעיקש באישיותו. 1 מתפקד כמנהיג הקבוצה ודורש מהם צייתנות מוחלטת. במהלך הסרט, 1 נכנס תדיר לוויכוחים עם 9 מכיוון שהאחרון מסרב להקשיב לו. 1 הוא חבר הקבוצה החמישי והאחרון שמת בסרט.
מרטין לנדאו - 2: קיבל מהמדען את הצד היצירתי באישיותו. 2 הוא נחמד, אדיב ובעל אופי של ממציא זקן. 2 מתלהב מכל הפסולת שהוא מוצא סביבו ונהנה לחקור את העולם בו הוא חי. 2 הוא החבר הראשון בקבוצה שמוצא את מותו.
3 ו-4 (לא מדובבים מאחר שהן דמויות אילמות): תאומים שקיבלו מהמדען את הצד החוקר שבו ומשמשים כהיסטוריונים של הקבוצה. השניים לא מסוגלים לדבר, אך נעזרים באורות מהבהבים במטרה לתקשר אחד עם השני. במטרה לתקשר עם חברי הקבוצה, 3 ו-4 מקרינים תמונות מעיניהם. השניים הם מאוד אנרגטיים וחכמים. טרם עלילת הסרט, הם נמצאו ביחד עם 5 על ידי 7 במהלך קרב נגד אחת המכונות. לאורך הסרט המגדר שלהם לא נחשף והם שתיים מתוך ארבעת חברי הקבוצה שלא מצאו את מותם בסרט.
ג'ון ס. ריילי - 5: קיבל מהמדען את החלק שמתמקד בדאגה ורפואה באישיותו. 5 הוא הרופא של הקבוצה ובעל אופי מטפל, נאמן והאחד שתמיד מנסה להרגיע את הריבים בין חברי הקבוצה. 5 הוא החוליה הפחדנית בקבוצה, אך למרות זאת מיומן בשימוש בנשק. 5 איבד את עינו לאחר קרב עם אחת המכונות והשלישי בקבוצה שמצא את מותו.
קריספין גלובר - 6: קיבל מהמדען את החלק האמנותי באישיותו. 6 מתפקד כמעין נביא לחברי הקבוצה וביכולתו לראות דברים ששאר חברי הקבוצה לא יכולים לראות. אצבעותיו של 6 עשויות מעטי דיו בעזרתן הוא מצייר את נבואותיו. עיניו של 6 אינן שוות בגודלן, ככל הנראה על מנת להמחיש את מצבו הנפשי המעורער. 6 הוא החבר הרביעי בקבוצה שמוצא את מותו.
ג'ניפר קונלי - 7: הנקבה היחידה בקבוצה. קיבלה מהמדען את רוח הלחימה באשיותו. 7 היא מורדת ונוטה להתבודד, אך מוכנה לקחת סיכונים במטרה לדאוג לשלום חבריה. 7 מגוננת תדיר על 3 ו-4 ומתפקדת כמעין דמות אם עבורם. 7 היא אחת מחברי הקבוצה שלא מצאו את מותם בסרט.
פרד טטסקיור - 8: קיבל מהמדען את הצד האגרסיבי והבריוני באישיותו. 8 מתפקד כשומר ראשו של 1. 8 מיומן בשימוש בנשק והבובה הכי גדולה בקבוצה, אך גם חסרת אינטליגנציה בניגוד לשאר. 8 הוא חבר הקבוצה השני שמוצא את מותו בסרט.
אלייז'ה ווד - 9: קיבל מהמדען את הצד האנושי שבו ואת לבו הגדול. הצעיר מבין חברי הקבוצה (בהתחשב בעובדה שהוא הבובה האחרונה שנוצרה). 9 הוא אינטליגנט מאוד, אך גם נוהג לפשל רבות בגלל סקרנותו. לאורך הסרט, 9 מנסה להבין את הסיבה להיווצרותו ואת משמעות החיים. 9 הוא אחד מארבעת חברי הקבוצה שלא מצאו את מותם בסרט.
אלן אופנהיימר - המדען: מדען שעבד בשירותו של הקנצלר ויצר עבורו את מ.ו.ח. לאחר שהבין את טעותו, המדען פיצל את נשמתו לתשעה חלקים ושם כל חלק בתוך בובה בעזרת הקמע, בכך הוא מקווה שהבובות יצליחו להציל את האנושות.
טום קיין - הקנצלר: השליט הדיקטטורי במדינה. סיפח לרשותו את מ.ו.ח והפך אותו לרובוט שיוצר רובוטים אחרים, מה שמביא לקץ האנושות.
טטסקיור מדבב בנוסף ל-8 גם שדרן רדיו אשר מציג את הקנצלר ואת תוכניתו ליצירת "מכונות של שלום" ובראשם מ.ו.ח, ולפיכך הוא היחיד בסרט שמדבב יותר מדמות אחת.
בנוסף, בסרט ישנה הופעת אורח של מעצבת התפאורה הלן ווילסון בתפקיד מגישת חדשות אשר קוראת למדינה להקשיב לדברי הקנצלר לאחר שהמכונות החלו להחריב את האנושות.
הפקה

הסרט בוים על ידי שיין אקר, שגם ביים ויצר את הסרטון הקצר שעליו מבוסס הסרט. הסרט הופק על ידי טים ברטון וטימור בקממבטוב. תאריך יצאתו של הסרט, 9 בספטמבר 2009, נבחר בשל שם הסרט.
קבלה > ביקורת

הסרט זכה לביקורות מעורבות באופן כללי. באתר Rotten Tomatoes קיבל הסרט ציון של 54% המבוסס על 180 חוות דעת. באתר Metacritic קיבל הסרט ציון של 60 מתוך 100. רוג'ר איברט נתן לסרט שלושה כוכבים מתוך ארבעה וכתב כי "אנימציה יפה ומסקרנת... שווה לראות". טוד מקארתי ממגזין וראייטי שיבח את הסרט.
קבלה > הכנסות

בסוף השבוע הראשון להקרנותיו דורג הסרט במקום השני בקופות עם $10,740,446. הכנסות הסרט לא סוכמו מעולם ונכון ל-29 בנובמבר 2009 גרף הסרט $48,428,063.
פסקול

פסקול הסרט נכתב על ידי דבורה לוריא ודני אלפמן.
| 9> מס' | 9> שם | 9> משך | 9>  | 9>  | 9>  | 9>  | 9>  | 9>  | 9>  |
| --- | --- | --- | --- | --- | --- | --- | --- | --- | --- |
| 1. | Introduction  | 1:42 |  |  |  |  |  |  |  |
| 2. | Finding Answers  | 1:48 |  |  |  |  |  |  |  |
| 3. | Sanctuary  | 2:12 |  |  |  |  |  |  |  |
| 4. | Winged Beast  | 4:28 |  |  |  |  |  |  |  |
| 5. | Reunion/Searching For Two  | 2:12 |  |  |  |  |  |  |  |
| 6. | The Machines  | 0:58 |  |  |  |  |  |  |  |
| 7. | Out There  | 2:42 |  |  |  |  |  |  |  |
| 8. | Twins  | 1:36 |  |  |  |  |  |  |  |
| 9. | Slaying the Beast  | 1:21 |  |  |  |  |  |  |  |
| 10. | Return of the Machines  | 2:47 |  |  |  |  |  |  |  |
| 11. | Burial  | 1:24 |  |  |  |  |  |  |  |
| 12. | Reawakening  | 3:10 |  |  |  |  |  |  |  |
| 13. | The Aftermath  | 1:41 |  |  |  |  |  |  |  |
| 14. | Confrontation  | 1:53 |  |  |  |  |  |  |  |
| 15. | The Seamstress  | 2:05 |  |  |  |  |  |  |  |
| 16. | Return to the Workshop  | 1:54 |  |  |  |  |  |  |  |
| 17. | The Purpose  | 5:20 |  |  |  |  |  |  |  |
| 18. | Release  | 4:00 |  |  |  |  |  |  |  |
| 19. | Welcome Home  | 6:15 |  |  |  |  |  |  |  |
הערות שוליים

1 2 3  9 (2009), באתר Box Office Mojo
↑  9 (2009), באתר Rotten Tomatoes
↑  9 (2009), באתר Metacritic
↑  רוג'ר איברט, 9, באתר The Daily Mail, ‏9 בספטמבר 2009
↑  טוד מקארתי, 9, באתר מגזין וראייטי, 18 באוגוסט 2009
↑  Weekend Box Office Results for September 11–13, 2009, באתר Box Office Mojo
| טימור בקממבטוב |
| --- | --- | --- |
| סרטים שביים | ואלס פשאוור (1994) • הארנה (2001) • גא"ז - רכבים רוסיים (2002) • משמר הלילה (2004) ‏• משמר היום (2006) • צחוק הגורל 2 (2007) • מבוקש (2008) • עצי אשוח (2010) • אברהם לינקולן: צייד הערפדים (2011)  • בן חור (2016) • עצי אשוח 5 (2016) • פרופיל (2018) • עצי אשוח אחרונים (2018) • דביאטאייב (2021) |  |
| סרטים שהפיק | 9 (2009) • ברק שחור (2009) • שעת האופל (2011) • אפולו 18 (2011) • עצי אשוח 2 (2011) • עצי אשוח 3 (2013) • מלכת השלג (2012) • בהצלחה, רבותיי! (2013) • מתנשקים (2013) • עצי אשוח 1914 (2014) • הוא, דרקון (2015) • הארדקור הנרי (2015) • מעבר לכוכבים (2017) • עצי אשוח חדשים (2017) דניוחה (2018) • חיפוש 2 (2021) |  |
Jurassic Park Builder

| --- | --- |

 כללי
 תאריך הוצאה:  23 ביולי 2012 
 סוגה:  סימולציות ניהול ובנייה
 פיתוח:  Ludia 
 ארץ מקור:  קנדה
 הפצה:  Ludia
 סדרה:  פארק היורה
 דרישות תוכנה
 מצבי משחק:  שחקן יחיד
 פלטפורמות:  אנדרואיד, פייסבוק, iOS
 
Jurassic Park Builder הוא משחק וידאו מסוג סימולציות ניהול ובנייה שיצא ב-23 ביולי 2012 בארצות הברית (וב-10 באוקטובר 2012 בבריטניה) בידי חברת "Ludia" ומבוסס על סרטי פארק היורה וניתן למשחק של שחקן יחיד באנדרואיד, ב־iOS ובפייסבוק.
המשחק מדמה מערכת של בניית פארק שעשועים עם יצורים נכחדים, כולל יצורים שלא נראו בסרטי הסדרה. ב-2015 סמוך לצאת הסרט עולם היורה החברה הוציאה גרסה מעודכנת למשחק בשם "עולם היורה: המשחק" (Jurassic World: The Game).
המשחק הצליח מאוד בבוע הראשון שהופץ וקיבל הורדות רבות לאנדרואיד ול-iOS וכן היה אחד מעשרת המשחקים המרוויחים ביותר שהורדו לאנדרואיד ול-iOS בשנת 2013.
המשחק

המשחק הוא למעשה Freemium דו-ממדי ובתוכו אפשר לפתח יצורים תלת-ממדים. לשם כך השחקן צריך לנקות את הפארק ולחפש בין העצים והסלעים ענברים של יתושים לכודים ולהביא אותם למעבדה, שם ינסו לחלץ מהיתוש את ה-DNA וליצור ממנו דינוזאור או יצור אחר. יתושים מתגלים גם על הקרקע בעוד השחקן מנקה את הקרקע.
את המשימות של השחקן הוא מקבל מאת הדמויות שבשני הסרטים הראשונים: אלן גרנט, ג'ון האמונד, איאן מלקולם וקלי קורטיז וכן ד"ר הנרי וו המפעיל של המעבדה. היעדים הם בניית כבישים מעברים לכלובי הדינוזאורים והוספה של יצורים שונים לפארק. לאחר מכן השחקן יכול להוסיף גם מבנים חדשים, בתי מלון ומגוון אטרקציות למבקרים, לרבות כלי רכב שונים וכן שיבוט של זני דינוזאורים חדשים ומרשימים יותר. השחקן צריך לדאוג לגדרות ולמנוע בריחה של דינוזאורים. אם דינוזאור בורח השחקן צריך ללחוץ עליו ולעצור את התקדמותו. השחקן מרוויח כסף מהמבנים והדינוזאור ואפשר להרוויח יותר כסף בידי האכלת הדינוזאורים המשובטים, אף שהם יכולים להסתדר לבד.
בנוסף על הפארק הבסיסי שממוקם על האי "איסלא נובלר" ישנם עוד סוגי פארקים להרצה: פארק הממוקם בקרקעית הים ובו מיני חיות ימיות נכחדים ופארק הממוקם בפטגוניה המבוסס על חיות מעידן הקנוזואיקון וגם על כמה תנינים מהמזוזואיקון.
עולם היורה: המשחק

גרסה נוספת של המשחק יצאה ב-29 באפריל 2015, חודשיים לפני יציאת הסרט הרביעי בסדרה - עולם היורה, אחרי שהוכרז עליו שנה לפני כן כחלק מקידום הסרט.
גם בגרסה זו השחקן מקים פארק על האי "איסלא נובלר" והוא בעל מבנים ודינוזאורים דומים לגרסה הראשית, אך הוא יכול להוסיף בה מגוון של מעל 50 זני דינוזאורים ויצורים חדשים שבגרסה זו יכולים גם להילחם ביניהם בתורות ולהשתכלל במשך השלבים. בנוסף מופיעות בו דמויות המופיעות בסרט לרבות אוון וקלייר.
משולם טוכנר

| --- | --- |

 לידה:  10 באפריל 1912 מינקיבצי, אוקראינה 
 פטירה:  9 באוגוסט 1966 (בגיל 54) 
 מדינה:  ישראל 
 מקום קבורה:  הר המנוחות 
 השכלה:  האוניברסיטה העברית בירושלים 
 מעסיק:  המכללה האקדמית לחינוך ע"ש דוד ילין 
 
משולם טוֹכנר (10 באפריל 1912 – 9 באוגוסט 1966) היה מורה וחוקר ספרות ישראלי.
ביוגרפיה

נולד בשנת 1912 בעיירה מינקוביץ שבאוקראינה. במהלך מלחמת העולם הראשונה, בגיל 4, עבר עם משפחתו לעיירה בריטשאן (בריצ'ני) שבבסרביה. נפגע בעמוד השדרה כתוצאה מיידוי אבנים עליו. בגיל 13 עלה עם משפחתו לארץ ישראל, והמשפחה השתקעה בירושלים. למד בבית הספר תחכמוני והמשיך בגימנסיה הריאלית.
למד ספרות עברית, היסטוריה ופילוסופיה באוניברסיטה העברית בירושלים, ובגיל 25 סיים לימודיו וקיבל תואר שני. בגיל 27 נישא לרחל לבית רבינוביץ, חברתו ללימודים. עסק בהוראה בבתי ספר בטבריה, בעפולה ובירושלים, ולאחר מכן, מגיל 36 ועד לפטירתו, הורה בבית המדרש למורים ע"ש דוד ילין בירושלים. בשנותיו האחרונות עמל על דוקטורט, אך לא השלימו עקב מותו.
בצעירותו כתב סיפורים, שהתפרסמו, בין השאר, בעיתון "הארץ", ובהמשך התמקד בכתיבת ביקורת ספרות, בעיקר על יצירתו של ש"י עגנון.
נפטר באוגוסט 1966, בהיותו בן 54 שנים, ונקבר בהר המנוחות. עם מספידיו נמנו אברהם אבן-שושן וש"י עגנון.
ספרו "פשר עגנון" יצא לאור בשנת 1968, לאחר מותו, ובו קובצו מאמריו ופרקים מהדוקטורט שלא זכה להשלים. במבוא לספר כתב דב סדן על טוכנר: "בהוראתו, שיצא לה מוניטין, עמדו לו בינתו המקיפה והחדה בחזיונה של ספרות וחזיונותיה וכוח הבעתו להקנות דעתו לתלמידיו שומעי לקחו שבעל פה, ככוח הבעתו להקנותה לקוראי דבריו שבכתב." חוקר עגנון הנודע, ברוך קורצווייל ציין: "רבות עשה גם משולם טוכנר במאמריו המעמיקים והיסודיים למען מחקר כתבי עגנון".
לקריאה נוספת

על משולם טוכנר ז"ל: דברים לזכרו, בית המדרש למורים העברי הממלכתי על שם דוד ילין, 1966.
הערות שוליים

1 2  משולם טוכנר באתר GRAVEZ
↑  ספרו של חכם ירושלמי, מעריב, 23 בינואר 1968
↑  משולם טוכנר למנוחות, דבר, 11 באוגוסט 1966
↑  ברוך קורצווייל, מסות על סיפורי ש"י עגנון, הוצאת שוקן, 1963, עמ' 8.
| --- | --- |
בקרת זהויות :  NLI: 987007302085905171  GND: 1135162271  ISNI: 0000 0000 4162 9332  LCCN: no95039616  SUDOC: 234258896  VIAF: 58665309   WorldCat (עם VIAF): 58665309
A Gangsta's Pain

A Gangsta's Pain הוא אלבום האולפן הרביעי של הראפר האמריקאי מאניבאג יו. האלבום יצא לאור ב-23 באפריל 2021, על ידי חברות התקליטים רוק ניישן, קולקטיב מיוזיק גרופ, ברד גאנג אנטרטיינמנט, אן-לס אנטרטיינמנט ואינטרסקופ רקורדס. האלבום מכיל הופעות אורח של קאש פייג', ביג30, פיוצ'ר, טריפסטאר, פולו ג'י, ליל דורק, ג'נה אייקו ופארל ויליאמס.
רקע והוצאה

ב-12 במרץ 2021 הודיע מאניבאג יו כי האלבום הושלם ומוכן לצאת בשנת 2021, אך לא תוכנן תאריך יציאה מדויק. הוא רמז על שם האלבום ב-26 במרץ 2021, היום בו יצא הסינגל "Hard for the Next" מתוך האלבום, יחד עם הראפר פיוצ'ר. ב-14 באפריל 2021 חשף את שם האלבום במפורש יחד עם עטיפתו והזמנה מראש שלו דרך הרשתות החברתיות. רשימת הרצועות נחשפה ב-20 באפריל 2021 בהזמנה מראש של האלבום באפל מיוזיק.
ביקורות

בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".
הצלחה מסחרית

האלבום הגיע היישר אל המקום הראשון במצעד הבילבורד 200, עם 110,000 יחידות שקולות לאלבום, רובן בזכות הזרמות המוזיקה.
רשימת רצועות

| מס' | שם | משך |
| --- | --- | --- |
| 1. | Memphganistan (בהשתתפות קאש פייג')   | 1:18 |
| 2. | Just Say Det  | 2:24 |
| 3. | Go! (יחד עם ביג30)   | 2:03 |
| 4. | Wockesha  | 3:00 |
| 5. | Shottas (Lala)  | 2:02 |
| 6. | Hard For The Next (יחד עם פיוצ'ר)   | 2:46 |
| 7. | If Pain Was A Person  | 4:00 |
| 8. | I Believe U (בהשתתפות טריפסטאר)   | 2:39 |
| 9. | Time Today  | 2:16 |
| 10. | Interlude  | 1:18 |
| 11. | Free Promo (בהשתתפות פולו ג'י וליל דורק)   | 2:59 |
| 12. | Hate It Here  | 1:45 |
| 13. | Love It Here  | 1:29 |
| 14. | Clear Da Air  | 3:12 |
| 15. | Projects  | 2:48 |
| 16. | One Of Dem Nights (יחד עם ג'נה אייקו)   | 2:23 |
| 17. | FR  | 2:27 |
| 18. | Certified Neptunes (בהשתתפות פארל ויליאמס)   | 2:34 |
| 19. | Change Da Subject  | 1:47 |
| 20. | Least Ian Lie  | 1:46 |
| 21. | Bipolar Virgo  | 2:31 |
| 22. | A Gangsta’s Pain  | 1:53 |
| משך כולל: | משך כולל: | 51:20 |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  ארצות הברית | בילבורד 200 | 1 |
הערות שוליים

↑  Grant, Shawn (12 במרץ 2021). "Moneybagg Yo Says His New Album is "100% Done"". The Source. נבדק ב-14 באפריל 2021. {{cite web}}:  (עזרה)
↑  "Moneybagg Yo and Future Team Up on 'Hard for the Next'". Rap-Up. 25 במרץ 2021. נבדק ב-14 באפריל 2021. {{cite web}}:  (עזרה)
↑  The 50 Best Albums of 2021 So Far: Staff Picks, בילבורד, ‏7 ביוני 2021 (באנגלית)
↑  Caulfield, Keith (2 במאי 2021). "Moneybagg Yo Earns First No. 1 Album on Billboard 200 Chart With 'A Gangsta's Pain'". Billboard. נבדק ב-3 במאי 2021. {{cite web}}:  (עזרה)
| --- | --- |
בקרת זהויות :  MusicBrainz release group: 19e69f6d-67b4-4a1b-9eed-3faccb425e76
פוקימון מאסטרס

| --- | --- |

עטיפת המשחק
 כללי
 תאריך הוצאה:  29 באוגוסט 2019
 סוגה:  משחק תפקידים ממוחשב
 פיתוח:  DeNA
 הוצאה לאור:  The Pokémon Company 
 הפצה:  DeNA
 עיצוב:  קן סוג'ימורי
 סדרה:  פוקימון 
 דרישות תוכנה
 פלטפורמות:  אנדרואיד, IOS
 אתר רשמי
 
פוקימון מאסטרס (באנגלית: Pokémon Masters) הוא משחק מובייל חינמי להפעלה עבור אנדרואיד ו-iOS שפותח ופורסם על ידי DeNA. המשחק שוחרר בקיץ 2019. המשחק מאפשר לשחקנים להילחם במאמני פוקימון שונים ממשחקי סדרת הליבה. השחקנים ממוקמים באי המלאכותי פאסיו. יש למשחק 30 פרקים בקו העלילה הראשי, ו-2 בסגאת הנבלים (נכון לאפריל 2022)
משחקיות

במשחק טורניר של קרבות 3 על 3 המתקיים בפאסיו הנקרא ליגת המאסטרים של פוקימון. המטרה העיקרית היא להפוך לאלוף הליגה.
כדי להיכנס לליגת המאסטרים של פוקימון, על השחקנים לאסוף לפחות חמישה תגים על ידי הבסתם של מנהיגי ה-PML שנמצאים בפאסיו.
פיתוח ושחרור

פוקימון מאסטרס הוכרז לראשונה על ידי חברת פוקימון ב-29 במאי 2019, לצד מספר משחקי פוקימון אחרים. המשחק מייצג את שיתוף הפעולה הראשון בין החברה למפתחת המשחקים לנייד DeNA, הוא שוחרר לאנדרואיד ו-iOS. הרעיון של המשחק הגיע מאמן הסדרות והמעצב קן סוגימורי שהציע את הרעיון להכיל יחד את כל דמויות העבר מהסדרה הראשית במשחק אחד.
גרסת התצוגה המקדימה של המשחק יצאה בסינגפור ב-25 ביולי 2019 ובקנדה ב-6 באוגוסט 2019. המשחק שוחרר ברחבי העולם ב-29 באוגוסט 2019 עבור מכשירי iOS ואנדרואיד. בניגוד לרוב משחקי הפוקימון האחרים, פוקימון מאסטרס לא שוחרר בבלגיה או בהולנד, ככל הנראה בגלל איסורים על תיבות השלל (loot boxes).
הערות שוליים

↑  Romano, Sal (27 ביוני 2019). "Pokemon Masters launches this summer, presentation and fact sheet". Gematsu. נבדק ב-27 ביוני 2019. {{cite web}}:  (עזרה)
1 2  Makuch, Eddie (29 במאי 2019). "New Pokemon Game, Pokemon Masters, Coming To Smartphones". GameSpot. נבדק ב-8 ביוני 2019. {{cite web}}:  (עזרה)
↑  Fahey, Mike (2019-06-27). "Pokémon Masters Brings Real-Time Team Battles To Mobile This Summer". Kotaku (באנגלית אמריקאית). נבדק ב-2019-06-27.
↑  Moon, Mariella (29 במאי 2019). "'Pokémon Masters' brings old trainers together in one mobile game". Engadget. נבדק ב-7 ביוני 2019. {{cite web}}:  (עזרה)
↑  Lee, Julia (28 במאי 2019). "Pokémon Masters will bring back favorite trainers". Polygon. נבדק ב-7 ביוני 2019. {{cite web}}:  (עזרה)
↑  Francesco (24 ביולי 2019). "Pokemon Masters Global Release Date Confirmed For iOS, Android". touchtapplay.com. נבדק ב-30 באוגוסט 2019. {{cite web}}:  (עזרה)
↑  Beckhelling, Imogen (23 באוגוסט 2019). "Pokémon Masters confirms late August release date". eurogamer.net. נבדק ב-27 באוגוסט 2019. {{cite web}}:  (עזרה)
סטארדיו ואלי

| --- | --- |

 כללי
 תאריך הוצאה:  Microsoft Windows‏ – 26 בפברואר 2016  macOS, Linux‏ – 29 ביולי 2016  PS4‏ – 13 בדצמבר 2016  Xbox One‏ – 14 בדצמבר 2016  Nintendo Switch‏ – 5 באוקטובר 2017  PlayStation Vita‏ – 22 במאי 2018  iOS‏ – 24 באוקטובר 2018  Android‏ – 14 במרץ 2019
 סוגה:  משחק תפקידים ממוחשב, סימולציות ניהול ממוחשבות
 מספר שחקנים:  1 עד 4
 פיתוח:  אריק ברון 
 הוצאה לאור:  Eric Barone 
 ארץ מקור:  ארצות הברית 
 שפות:  אנגלית, צרפתית, סינית מפושטת, איטלקית, הונגרית, קוריאנית, רוסית, יפנית, פורטוגזית ברזילאית, גרמנית, ספרדית, טורקית 
 דרישות תוכנה
 מנוע משחק:  מונוגיים 
 מצבי משחק:  משחק מרובה משתתפים או משחק וידאו לשחקן יחיד
 פלטפורמות:  Microsoft Windows, PlayStation Vita, iOS, אנדרואיד, Xbox One, נינטנדו סוויץ', פלייסטיישן 4, לינוקס, macOS, פלייסטיישן, Nintendo 3DS, פלייסטיישן 3 
 stardewvalley.net
 
סטארדיו ואלי (באנגלית: Stardew Valley) הוא משחק תפקידים אינדי מסוגת סימולציית חקלאות (Farming Simulation) שפותח על ידי אריק "ConcernedApe" ברון (Barone) והוצא לאור על ידי חברת צ'אקלפיש (Chucklefish). המשחק יצא למערכת ההפעלה ווינדוס בפברואר 2016, ומאוחר יותר באותה השנה למערכות ההפעלה Mac OS ולינוקס, ולקונסולות המשחק: פלייסטיישן 4, ו-xbox one. המשחק יצא לנינטנדו סוויץ' בפברואר 2017, לפלייסטיישן ויטה במאי 2018, ולמובייל.
למשחק הייתה הצלחה גדולה, והוא נמכר ביותר מ-20 מיליון עותקים עד 2022.
סיפור רקע

בסטארדיו ואלי משחק השחקן דמות שהחליטה לברוח מהלחץ של החיים המודרניים ומתפקיד משרדי. לכן, השחקן מקבל על עצמו את הטיפול בחווה הרעועה שסבו המנוח הוריש לו. על השחקן לנהל את זמנו בכל יום, תוך שימוש בנקודות האנרגיה שלו. כך, למשל, השחקן מסדר ומנקה את החווה, שותל ודואג ליבול, מגדל מקנה, מכין לעצמו כלים ומוצרים וכורה מחצבים במכרה. בנוסף לכך, השחקן עוסק בפעילויות חברתיות, ובכלל זה: יצירת קשרים רומנטיים (המובילים בסופו של דבר לנישואין), וכן יצירת חברויות עם מגוון האזרחים של העיר הקטנה. באותה העת, השחקן מרוויח כסף כדי להרחיב את החווה ולשדרג את מגוון הכלים שלו. על השחקן לבחור האם הוא תומך בעולם המודרני, ממנו הוא ברח, או בעולם הישן, ולשפץ את מרכז הקהילה. עולם המשחק פתוח לחלוטין, ונותן לשחקן לעשות פעולות לפי החלטותיו ושיקול דעתו המלא. גרסת אונליין למשחק (שנוספה לגרסת הווינדוס שלו באוגוסט 2018) מאפשרת לארבעה שחקנים (לכל היותר) לשחק יחד באותה עיר.
מהלך המשחק

סטארדיו ואלי הוא משחק הדמיה של חקלאות, שהושפע וקיבל השראה בעיקר מסדרת המשחקים "הרווסט מון" (באנגלית: Harvest moon). בתחילת המשחק, שחקנים יוצרים את הדמות שלהם, שהופכת לנמען של חלקת אדמה ובית קטן, שהיה בבעלותו של סבם, בעיירה קטנה בשם "פליקאן טוון" (באנגלית: pelican town- עיירת שקנאי). שחקנים יכולים לבחור בכמה סוגי מפות שונים, שלכל אחד מהם יש יתרונות וחסרונות. בהתחלה חלקת החווה מלאה בסלעים, עצים, גזעים כרותים, ועשבים, והשחקנים צריכים לעבוד במטרה להפעיל מחדש את החווה. השחקן יטפל בצמחים וחיות כדי להשיג רווח, ולפתח ולהרחיב את הבניינים והשירותים בחווה.
השחקנים גם יכולים לתקשר עם דמויות שאינן שחקנים (NPC -דמות שאינה שחקן) שמתגוררים בעירה, ביניהם נכללים מערכות יחסים עם אנשי העיירה. זה יכול לגרום לנישואים, שגורם לכך שהדמות שהשחקן התחתן איתה תעזור לשחקן לטפל בחווה.
השחקנים יכולים לעסוק גם בדייג, בישול ויצירה והכנת דברים, וגם לחקור מערות שנוצרות רנדומלית עם חומרים, מתכות ואבנים לחצוב, ועם יצורים להילחם בהם. שחקנים יכולים לקחת מגוון משימות שונות כדי להשיג כסף, או לעבוד על השלמת אוספים של חומרים (הנקראים "באנדלים" באנגלית: bundles - חבילות) כדי לשחזר את המרכז הקהילתי של העיירה. השלמת האוספים מתגמלת את השחקנים עם מגוון פריטים, שנכללים בהם זרעים וכלים. להשלים כמה מהם מביא לשחקנים גישה לאזורים וטכניקות משחק חדשות. כל הפעולות הללו נעשות נגד מד החיים ורמת העייפות של השחקן (שלא יכולים להגיע ל-0 אחרת מתעלפים), והשעון הפנימי של המשחק. המשחק משתמש בלוח שנה מפושט, כך שבכל שנה יש 4 חודשים עם 28 ימים, שכל חודש מסמל עונה אחת, וזה מחליט אילו צמחים יכולים לגדול ואילו פעילויות יכולות להיות רווחיות. מאוחר יותר במשחק, השחקנים יכולים לשחזר חממה שיכולה לגדל את כל הצמחים בלי קשר לעונה.
פיתוח

סטארדיו ואלי נוצר על ידי מעצב המשחקים האינדים האמריקאי אריק ברונה, תחת הכינוי ConcernedApe.
בשנת 2011 ברון סיים את לימודיו במדעי המחשב באוניברסיטת וושינגטון, אבל לא הצליח להשיג עבודה בענף, ובמקום זאת מצא עבודה בתיאטרון פרומאונט בסיאטל. כשהוא רוצה לשפר את כישורי המחשב שלו כדי להשיג יותר אפשרויות לעבודה, הוא הגיע לרעיון ליצור משחק שידחוף גם את הצד האמנותי שלו.
4 (אלבום)

4 הוא אלבום האולפן הרביעי של זמרת ה-R&B האמריקנית ביונסה. האלבום יצא לאור ב-24 ביוני 2011. האלבום הגיע למקום הראשון במצעד הבילבורד 200 של ארצות הברית עם מכירות של 310,000 עותקים בשבוע הראשון לצאתו, והיה לאלבום הרביעי ברציפות של ביונסה להיכנס למקום הראשון במצעד זה.
עד היום מכר האלבום כ-3.3 מיליון עותקים ברחבי העולם, מתוכם כ-1.5 מיליון בארצות הברית.
מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-31.
צאת האלבום

האלבום מאופיין בגיוון רב של סגנונות מוזיקה אמריקאית פאנקית-שחורה. חלק מהשירים הם בסגנון R&B, חלקם דומים למוזיקת רוק של שנות השבעים, חלק מוזיקת פאנק רטרו, דאנס שחור ועוד.
האלבום "4" כולל תכנים פמיניסטים רבים, ועוסק במעמד האישה ב-2011 לעומת מעמדה בעבר, ובשליטתה של האישה בעולם.
במרבית המדינות הופץ האלבום בשתי מהדורות - מהדורה רגילה, הכוללת 12 שירים, ומהדורת "דלוקס", הכוללת 15 שירים. עם זאת, בכמה מדינות צפויה לצאת מהדורה נוספת ("סופר דלוקס") הכוללת 18 שירים, ביניהם מספר רמיקסים ללהיט "(Run the World (Girls". במהדורה היפנית הרגילה של האלבום יכללו 13 שירים, ובמהדורת ה"סופר דלוקס" שתופץ ביפן יכללו 20 שירים.
הראשון, שיצא ב-11 באפריל 2011, הוא "(Run the World (Girls". הסינגל השני הוא "Best Thing I Never Had", שיצא ב-1 ביוני 2011.
הערכה ביקורתית

עטיפת האלבום דורגה במקום ה-30 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex.
הערכה ביקורתית > 1+1

סינגל שיווקי של האלבום. יצא ב-26 באוגוסט 2011; השיר זכה לביקורות מצוינות וזכה בתואר הבלדה השחורה הטובה לשנת 2011.
הערכה ביקורתית > Countdown

ב-7 באוקטובר 2011 יצא הסינגל השלישי, "Countdown" (בתרגום חופשי: "ספירה לאחור" או "מצעד"), יחד עם הקליפ; הקליפ כולל מחווה לעולם הריקודים של שנות החמישים.
בקליפ לשיר, ישנו קטע ובו נראית נואלס רוקדת אל מול חלון משובץ ומאחוריה רקדניות;
קטע זה "זיכה" את נואלס בהאשמה על גנבת צעדי ריקוד של הכוריאוגרפית הבלגית אן תרזה דה קירסמאקר (הקטעים המועתקים). בקליפ זה נראית נואלס רוקדת עם בטנה ההרה.
הערכה ביקורתית > Love on Top

ב-11 באוקטובר 2011 הוציאה נואלס טיזר לקליפ של הסינגל הרביעי שיצא מתוך האלבום, "Love on Top"; נואלס הופיעה בשיר זה בטקס ה-VMA הידוע, בו חשפה את היותה בהיריון. הקליפ המלא לשיר יצא לאור - 16 באוקטובר 2011 ובו נראית נואלס רוקדת בכמה תפאורות של סטודיו ריקוד לצד גברים בתלבושות שונות; הריקוד והמלתחות של נואלס בקליפ זה דומות להופעתה בטקס ה-VMA. השיר יצא כסינגל ב-11 בדצמבר.
הערכה ביקורתית > Party

ב־24 באוקטובר 2011 יצא לאור הסינגל השיווקי השני מן האלבום, העונה לשם "Party" ("לחגוג"). בשיר מתארח זמר ההיפ הופ האמריקני אנדרה 3000 (André 3000) וברמיקס לשיר מתארח הזמר J. Cole. אחד מכותבי השיר הוא קניה וסט. הסינגל הגיע למקום ה-50 במצעד הבילבורד הוט 100, זמן קצר לאחר יציאתו.
לרמיקס של השיר יצא קליפ ב־26 באוקטובר של אותה השנה. בקליפ מופיעה נואלס וניצבים אחרים וכן הם מקיימים "מסיבת קרוואנים". בקליפ נראית נואלס מחליפה מספר רב של תלבושות ובהן פריטים מהקולקציות האחרונות של חברות מעצבי העל לואי ויטון וכריסטיאן דיור.
הערכה ביקורתית > Dance For You

ב־27 בנובמבר 2011 הוציאה נואלס קליפ בצבעי שחור-לבן בלבד לשיר "Dance For You" לקידום דיסק ההופעה "4 Intimate Nights with Beyoncé". השיר לקוח מן מגרסה המורחבת של האלבום.
הערכה ביקורתית > End Of Time

הוא הסינגל האחרון שיצא מהאלבום 4.
נואלס לא צילמה וידאו קליפ לסינגל אבל ערבבה כמה חלקים מההופעה בלונדון, גלסטנבורי ו-Roseland והקליפ לקוח מהDVD 4:Live At Roseland.
4 Intimate Nights with Beyoncé

4 Intimate Nights with Beyoncé (בתרגום חופשי: "4 לילות אינטימיים עם ביונסה") הוא סיבוב הופעות קצר שקיימה נואלס כחלק מקידום האלבום, לאורך ארבעה לילות רצופים בחודש אוגוסט 2011. נואלס ביצעה את ההופעות לקהל עומד בלבד, באולם "Roseland Ballroom" בניו יורק. בנוסף לשירים מן האלבום, ביצעה נואלס גם שירים מאלבומים קודמים וכן שירים מהלהקה שבה שותפה בעבר, "Destiny's Child".
4 Intimate Nights with Beyoncé > ביקורות

לאחר פתיחת המכירה באינטרנט, נמכרו כל הכרטיסים בדקות הראשונות של המכירה. סיבוב ההופעות זכה לתשבחות מהמבקרים; רובם כתבו דברי הערכה לנואלס על כך שיכלה להופיע בבמה קטנה יותר ועם להקה גדולה יותר, שכללה 20 נגניות וארבע רקדניות.
4 Intimate Nights with Beyoncé > DVD

בלילה האחרון של סיבוב ההופעות, ב-19 באוגוסט 2011, אישרה נואלס לקהל כי המופע היה מצולם, והוא ייצא על גבי DVD.
לתהליכי קידום ה־DVD, הוציאה לאור נואלס קטעים מסיבוב ההופעות לחשבון ה-VEVO שלה וביניהם: "I Care", " End Of Time", "I Was Here" ועוד.